Author: janska
Last saved by: Miroslav Hlavatý

Charakteristika a priority podprogramov

5.1 Prezentácia umenia a kultúry v zahraničí

          Cieľom podprogramu je podpora prezentácie slovenského umenia a kultúry v zahraničí so zameraním na projekty, ktoré predstavujú pôvodné diela z oblasti slovenskej literatúry, všetkých druhov hudobného, divadelného, tanečného, výtvarného a úžitkového umenia, ako aj tradičnej kultúry na podujatiach komplexného charakteru.

   Priority podprogramu:
•	podpora účasti slovenských umelcov na medzinárodných prehliadkach, výstavách, festivaloch, a pod. s dôrazom na kvalitu podujatia,
•	komplexné projekty, ktoré prezentujú slovenskú kultúru, jednotlivé druhy umenia, resp. určité oblasti v ucelenej podobe,
•	kvalitné a invenčné prezentačné projekty s potenciálom osloviť zahraničné publikum a prispieť k zviditeľneniu slovenskej kultúry v zahraničí.

5.2	Mobilita umelcov a kultúrnych pracovníkov, medzinárodná spolupráca v oblasti kultúry

Podprogram je zameraný na podporu mobility umelcov a kultúrnych pracovníkov a rozvoj bilaterálnej a multilaterálnej spolupráce v oblasti kultúry. Jeho cieľom je podporovať priamu a dynamickú výmenu názorov a skúseností na medzinárodnej úrovni a prispievať       k rozvoju tvorivosti v oblasti umenia a kultúry. Druhým cieľom podprogramu je podpora medzikultúrneho dialógu prostredníctvom medzinárodných umeleckých projektov realizovaných v zahraničí, resp. v zahraničí aj na Slovensku s dôrazom na recipročné aktivity.

Priority podprogramu:

•	podpora mobility umelcov - prezentácie umelcov v rámci medzinárodnej kultúrnej spolupráce, zapájanie sa umelcov do medzinárodných sietí, tvorivé a rezidenčné pobyty, workshopy, sympóziá, semináre, 
•	podpora mobility kultúrnych pracovníkov za účelom zvyšovania ich interkultúrnych kompetencií a zručností (konferencie, semináre, workshopy),
•	podpora projektov zameraných na rozvoj medzinárodnej spolupráce v oblasti kultúry, vytváranie a sprostredkovanie medzinárodných partnerstiev a sietí v oblasti kultúry,
•	podpora medzikultúrneho dialógu.

5.3	Spolufinancovanie projektov, ktoré získali podporu z medzinárodných zdrojov

Cieľom podprogramu je formou čiastočného spolufinancovania podporovať realizáciu významných projektov, ktoré získali relevantnú peňažnú podporu z medzinárodných zdrojov, a tým uľahčovať zapájanie sa slovenských subjektov do medzinárodnej spolupráce v oblasti kultúry. 
 Priority podprogramu:
•	spolufinancovanie projektov, ktoré získali podporu z programu Európskej únie Kultúra. 
      Oprávnenými žiadateľmi sú subjekty so sídlom v Slovenskej republike, ktoré sa zúčastňujú na realizácii projektu podporeného v rámci programu Kultúra ako hlavní organizátori alebo spoluorganizátori. Podrobnejšie informácie o programe Kultúra sa nachádzajú na internetovej adrese Kultúrneho kontaktného bodu Slovensko, ktorý je koordinačným centrom pre implementáciu tohto programu v Slovenskej republike, www.ccp.sk.
• 	spolufinancovanie projektov z oblasti kultúry, ktoré získali minimálne tretinovú podporu z iných medzinárodných zdrojov (Medzinárodný višegrádsky fond, Stredoeurópska iniciatíva, Nadácia Anny Lindhovej, kultúrne nadácie, a pod.). 

Oprávnenými žiadateľmi sú subjekty so sídlom v Slovenskej republike, ktoré sa zúčastňujú na realizácii projektu ako hlavní organizátori alebo spoluorganizátori. 
 
Upozornenie: Rozpočet projektu, ktorý je súčasťou žiadosti o dotáciu z Grantového systému Ministerstva kultúry Slovenskej republiky, je v podprograme 5.3 potrebné koncipovať iba ako rozpočet vkladu slovenského subjektu do celkového rozpočtu. Celkový rozpočet projektu je možné priložiť k podrobnej charakteristike projektu.

Spôsob a kritériá hodnotenia žiadostí

(1) Odborná komisia ako poradný orgán ministra kultúry posúdi kvalitatívnu úroveň predložených projektov na základe nasledujúcich hodnotiacich kritérií:

a)	súlad projektu so zameraním a prioritami programu a stav rozpracovanosti,
b)	história žiadateľa, skúsenosti s realizáciou kultúrnych projektov,
c)	kvalita podujatia, resp. jedinečnosť, originálnosť projektu,
d)	reálnosť rozpočtu,
e)	výška spolufinancovania projektu,
f)	logická nadväznosť projektových aktivít a výstupov, udržateľnosť projektu,
g)	výstup voči verejnosti, prínos podujatia.
 
(2) O pridelení, resp. nepridelení dotácie rozhoduje minister na základe návrhu odbornej komisie.